**Mandátna zmluva č. .........**

**Uzavretá podľa § 566 a nasl. Obchodného zákonníka**

**Zmluvné strany:**

Názov firmy:

so sídlom:

IČO:

DIČ:

IČ DPH:

právna forma:

zapísaná v Obchodnom registri

bankové spojenie:

číslo účtu:

v mene ktorej koná:

ĎALEJ LEN „**Mandatár**",

NA STRANE JEDNEJ

a

**Dopravný podnik mesta Košice, akciová spoločnosť**

so sídlom: Bardejovská 6, Košice 043 29

IČO: 31 701 914

DIČ: 2020488206

IČ DPH: SK 2020488206

zapísaná v Obchodnom registri Okresného súdu Košice I, oddiel Sa, vložka č. 559/V

bankové spojenie: UniCredit Bank Czech Republic and Slovakia, a.s.

IBAN: SK36 1111 0000 0066 1018 6006

v mene ktorej koná: Mgr. Marcel Čop - predseda predstavenstva,

Ing. Vladimír Padyšák - člen predstavenstva,

ĎALEJ LEN „**Mandant**"“

NA STRANE DRUHEJ

SPOLOČNE AKO „**Zmluvné strany**“

**PRETOŽE:**

Zmluvné strany, majúc záujem upraviť poskytovanie poradenských služieb v oblasti verejného obstarávania v súlade s § 566 a nasl. Obchodného zákonníka v znení neskorších predpisov uzavreli túto Mandátnu zmluvu (ďalej len „**Zmluva**“):

# Článok

# Predmet zmluvy

* 1. Predmetom tejto Zmluvy je úprava práv a povinností Zmluvných strán pri poskytovaní poradenských služieb zo strany Mandatára v prospech Mandanta pri realizácii verejného obstarávania nadlimitnej zákazky *„Generálna oprava dráhových vozidiel električiek KT8D5“.* Zaistenie súčinnosti pri podpise zmluvy a s tým súvisiace doklady. Mandatár Mandantovi poskytne nasledovné profesionálne služby spojené s realizáciou obstarávania zákazky postupom **Rokovacieho konania so zverejnením** podľa § 94zákona č. 343/2015Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“):

###### spracuje harmonogram navrhnutého postupu zadávania zákazky;

###### poskytne súčinnosť pri príprave zadávacích podmienok;

###### spracuje a odošle text predbežného oznámenia do Úradného vestníka verejného obstarávania a Vestníka verejného obstarávania SR;

###### spracuje a odošle text oznámenia verejného obstarávania do Úradného vestníka verejného obstarávania a Vestníka verejného obstarávania SR;

###### v spolupráci s Mandantom pripraví a vypracuje súťažné podklady v rozsahu podľa ustanovení ZVO;

###### v spolupráci s Mandantom ako verejným obstarávateľom spracuje návrh textu dokumentov súvisiacich s vysvetľovaním oznámenia o vyhlásení verejného obstarávania a súťažných podkladov a iných poskytnutých dokumentov vo verejnom obstarávaní;

###### v spolupráci s Mandantom ako verejným obstarávateľom spracuje návrh dokumentov súvisiacich s uplatnením revíznych postupov pri zadávaní zákazky (návrh na vybavenie žiadosti o nápravu, spracovanie vyjadrenia k námietkam, resp. iné súvisiace úkony);

###### vyhotoví, po dohode s Mandantom ako verejným obstarávateľom, menovacie dekréty členov komisie na otváranie a vyhodnocovanie ponúk (vrátane predložených dokladov týkajúcich sa osobného postavenia, ekonomického a finančného postavenia a technickej alebo odbornej spôsobilosti), ktoré boli predložené uchádzačmi;

###### vypracuje čestné vyhlásenia pre členov komisie na otváranie a vyhodnocovanie ponúk;

###### prostredníctvom elektronického prostriedku vedie evidenciu uchádzačov, ktorí predložili súťažné ponuky;

###### zabezpečí účasť svojho zástupcu na rokovaniach;

###### zabezpečí účasť svojho zástupcu na otváraní ponúk (bez práva hodnotiť) a vyhodnotení splnenia podmienok účasti a ponúk uchádzačov.

###### v prípade potreby vypracuje výzvu na písomné vysvetlenie ponúk;

###### vypracuje zápisnicu, z vyhodnotenia splnenia podmienok účasti a vyhodnotenia ponúk;

###### v prípade potreby vypracuje oznámenia uchádzačom o vylúčení ponuky z procesu verejného obstarávania;

###### zabezpečí realizáciu e-aukcie, ak sa na zadávanie zákazky podľa ZVO požaduje jej uplatnenie, resp. spracovanie dokumentácie súvisiacej s e-aukciou;

###### vypracuje zákonné oznámenia/informácie súvisiace s procesom hodnotenia splnenia podmienok účasti a hodnotenia ponúk;

###### vypracuje text oznámenia o výsledku verejného obstarávania;

###### spracuje a odošle text oznámenia o výsledku verejného obstarávania do Úradného vestníka EÚ a Vestníka verejného obstarávania SR a zaistí zverejnenie dokumentov v zmysle ZVO na profile obstarávateľa;

###### skompletizuje všetky doklady a dokumenty z konkrétneho postupu zadávania zákazky pre účely archivácie v zmysle ZVO (aj na prenosnom médiu).

###### vypracuje text správy o plnení zmluvy;

###### kontroluje spracovania opisu predmetu zákazky z pohľadu zákona o verejnom obstarávaní;

###### kompletizuje podklady pre účely určenia predpokladanej hodnoty zákazky a kontroluje spôsob a správnosť jej určenia

## Za definovanie a opis predmetu obstarávania zodpovedá Mandant. Mandatár pri tejto činnosti postupuje podľa bodu 1.2 písm. v) tohto článku zmluvy.

## Mandant je tiež oprávnený navrhovať podmienky účasti vo verejnom obstarávaní. Ak ho však Mandatár písomne upozorní, že jeho návrh nie je v súlade so ZVO a Mandant na ňom napriek tomu trvá, nesie Mandant plnú zodpovednosť za následky takéhoto postupu.

# Článok

# Základné práva a povinnosti zmluvných strán

## Mandant odovzdá a poskytne Mandatárovi všetky informácie a dokumenty potrebné k splneniu jeho povinností vyplývajúcich z tejto Zmluvy (v prípade nejasností Mandatár vyzve na poskytnutie konkrétnych informácií a dokumentov emailom). Mandant zodpovedá za včasnosť doručenia vyššie uvedených informácií a dokumentov, ich správnosť, pravdivosť a úplnosť. Mandant Mandatárovi poskytne svoju súčinnosť v rozsahu potrebnom pre splnenie jeho povinností vyplývajúcich z tejto Zmluvy.

## Pokiaľ si Mandant nesplní povinnosti uvedené v bode 2.1 tejto Zmluvy (ak nedodá/ nepotvrdí informácie o podmienkach súťaže – najmä opis predmetu zákazky a s tým súvisiace dokumenty), a to ani do primeraného termínu uvedeného vo výzve Mandatára (prostredníctvom elektronickej pošty), Mandatár môže prerušiť práce na úlohe, ktorej sa porušenie povinností týka.

## Porušením povinností Mandanta nie je, pokiaľ je poskytnutie informácií viazané na súhlas tretej osoby požadovaný na základe zákona a táto osoba nedá k zverejneniu informácií svoj súhlas. Aj v tomto prípade môže Mandatár prerušiť práce na konkrétnej úlohe obdobne ako za podmienok stanovených v článku 2.2 tejto Zmluvy.

## Mandatár poskytne Mandantovi na základe jeho predchádzajúcej výzvy informácie o postupe plnenia zadanej úlohy v primeranej lehote, najneskôr však do 3 dní odo dňa doručenia výzvy Mandatárovi.

## Mandatár je povinný plniť svoje povinnosti vyplývajúce z tejto Zmluvy s odbornou starostlivosťou, riadne a včas, a to v súlade s pokynmi Mandanta. Od pokynov Mandanta sa môže odchýliť iba vtedy, ak je to v záujme Mandanta a pokiaľ si nemôže vyžiadať jeho súhlas vopred.

# článok

# Zodpovednosť MANDATÁRA

## Mandatár nezodpovedá za vady vzniknuté činnosťou a úkonmi pri realizácií procesu verejného obstarávania, ktoré boli vykonané na základe požiadaviek mandanta, aj keď ho na ich nevhodnosť mandatár vopred upozornil, za vady, ktoré vznikli na základe poskytnutia nepravdivých, neúplných, neskorých alebo neurčitých podkladov prevzatých od mandanta, a ktoré mandatár nemohol vzhľadom na ich nedostatok, neúplnosť, nepresnosť alebo lehotu ich predloženia zapracovať do príslušnej časti dokumentácie verejného obstarávania alebo nemohol vykonať určité úkony vo verejnom obstarávaní.

## Mandatár nezodpovedá Mandantovi za škodu, ktorá mu v súvislosti s poskytnutými poradenskými službami vznikla nad rámec ustanovenia 3.1, pokiaľ nie je priamym dôsledkom poradenstva poskytnutého Mandatárom v rozpore s touto Zmluvou. Mandatár nezodpovedá za ušlý zisk a ani za ďalšiu škodu.

## Mandatár taktiež nezodpovedá za škodu, ktorá je priamo či nepriamo spôsobená poskytnutím nesprávnych, nepravdivých, oneskorených alebo neúplných informácií zo strany Mandanta.

## Mandatár bude vždy zbavený zodpovednosti za škodu tiež v prípade, ak Mandanta upozorní na riziká vyplývajúce z odporúčaného postupu alebo postupov, ako aj možných odlišných interpretácií právnych predpisov príslušným orgánom prípadne súdom, a Mandant napriek tomu postupuje spôsobom, ktorý bol Mandatárom označený ako rizikový.

## V prípade vymerania akýchkoľvek zmluvných alebo mimozmluvných sankcií Mandantovi, ktoré by mohli založiť zodpovednosť Mandatára podľa tejto Zmluvy, je Mandant povinný Mandatára okamžite informovať a splnomocniť jeho, alebo ním určeného advokáta na prípravu a podanie odvolania, iného opravného prostriedku, alebo súdnej žaloby proti rozhodnutiu o vymeranej pokute, penále, alebo inej sankcie a poskytnúť Mandatárovi, prípadne ním určenému advokátovi, akúkoľvek potrebnú súčinnosť vrátane predloženia vyžadovaných podkladov a udelenia splnomocnení na zastupovanie v príslušných konaniach.

## V prípade nedodržania postupu podľa predchádzajúceho bodu zo strany Mandanta nevzniká Mandantovi nárok na náhradu škody.

## Za škodu sa nepovažuje ujma, ktorá Mandantovi vznikne v dôsledku zmien právnych predpisov, ktoré nadobudnú platnosť a účinnosť v dobe po poskytnutí konzultačnej služby, a ktoré sa týkajú predmetu tejto Zmluvy. Ustanovenie predchádzajúcej vety platí obdobne pre zmeny všeobecne prijímanej interpretácie právnych predpisov vzťahujúcich sa k predmetu tejto Zmluvy. Mandatár je však povinný písomne upozorniť Mandanta na podstatné zmeny právnych predpisov súvisiace s predmetom tejto Zmluvy, ktoré sú v dobe poskytnutia poradenskej služby platné, ale nie sú účinné, a na zodpovedajúce prechodné ustanovenia.

## Mandatár nezodpovedá za škodu vzniknutú tretej strane v dôsledku využitia informácií, ktoré poskytol podľa tejto Zmluvy Mandantovi.

# článok

# Spôsob zadania prác a rozsah prác

## Pokiaľ nie je dohodnuté inak platí, že práca je zadaná poskytnutím informácií podľa bodu 2.1. Práce súvisiace s plnením tejto Zmluvy môže Mandant zadať Mandatárovi tiež formou písomnej objednávky.

## Mandatár si vyhradzuje právo požiadať Mandanta, aby svoje zadanie úlohy doplnil o ďalšie informácie alebo dokumenty, ktoré Mandatár považuje za nevyhnutné pre splnenie svojich povinností v súlade s touto Zmluvou.

## Mandant môže poslať objednávku v súlade s touto Zmluvou vždy elektronickou poštou a následne ju bezodkladne potvrdiť v súlade s bodom 4.1 tejto Zmluvy. V prípade, že nedôjde k potvrdeniu objednávky podľa predchádzajúcej vety, má Mandatár právo odmietnuť začatie prác na takejto úlohe.

# Článok

# Odmena a jej stanovenie

## Odmena za služby uvedené v bodoch 1.2 je dohodnutá nasledovne:

|  |  |
| --- | --- |
| **Názov služby** | **Odmena v EUR bez DPH** |
| „Realizácia procesu verejného obstarávania- Generálna oprava dráhových vozidiel električiek KT8D5“ | ............................... |

## K odmene uvedenej v bode 5.1 bude pripočítaná DPH.

## Odmena za plnenie predmetu zmluvy bude mandatárovi uhradená na základe faktúr vystavených mandantom nasledovne: 40 % z odmeny po zverejnení Oznámenia/Výzvy vo Vestníku verejného obstarávania a EÚ a 60 % z odmeny bude fakturovaná výsledkom verejného obstarávania, odovzdaná kompletná originálna dokumentácia verejného obstarávania mandátom mandatárovi po skončení procesu verejného obstarávania..

## Nárok na odmenu alebo jej pomernú časť určenú podľa rozsahu vykonanej práce vzniká Mandatárovi tiež najmä, ale nie len v obdobných prípadoch ako sú uvedené nižšie:

###### Mandant sa rozhodne nevyhlásiť obstarávanie a Mandatár už začal s prípravou podkladov,

###### Mandant zruší vyhlásený postup obstarávania a toto nebolo spôsobené okolnosťami, za ktoré zodpovedá Mandatár,

###### ÚVO nariadi zrušiť postup obstarávania z dôvodu, za ktorý nezodpovedá Mandatár,

###### Poskytovateľ NFP neschváli výsledok verejného obstarávania z dôvodu, za ktorý nezodpovedá Mandatár.

## Mandatár faktúru za poskytnuté služby, vrátane príslušnej sadzby DPH, vystaví Mandantovi najneskôr do 10 dní od okamihu kedy sa dozvie o vzniku nároku na odmenu alebo jej časť v zmysle ustanovení 5.3 alebo 5.4tejto Zmluvy, pokiaľ sa Zmluvné strany písomne nedohodnú inak.

## Faktúra je splatná do 30 dní po jej doručení Mandantovi.

## Zmluvné strany sa dohodli, že v prípade, ak akákoľvek faktúra vystavená Mandatárom v súlade s touto Zmluvou nebude mať náležitosti v zmysle platných právnych predpisov, najmä, avšak nie len, zák. č. 222/2004 Z.z., je Mandant oprávnený vrátiť takúto faktúru Mandatárovi na opravu. Lehota splatnosti takejto faktúry začína plynúť dňom doručenia opravenej faktúry Mandantovi.

## Omeškanie s úhradou faktúry v trvaní viac ako 30 dní sa považuje za podstatné porušenie zmluvnej povinnosti Mandanta.

# Článok

# TRVanie zmluvy

## Táto zmluva sa uzatvára na dobu určitú, a to do ukončenia verejného obstarávania na predmet zákazky uvedenej v bode 1.1. tejto zmluvy.

## Zmluvu môže byť ukončená aj vzájomnou dohodou zmluvných strán, výpoveďou bez uvedenia dôvodu alebo odstúpením od zmluvy v prípadoch jej podstatného porušenia alebo neplnenia povinností podľa tejto zmluvy.

## Mandant môže zmluvu kedykoľvek čiastočne alebo v celom rozsahu vypovedať. Ak výpoveď neurčuje neskoršiu účinnosť, nadobúda účinnosť dňom, keď sa o nej mandatár dozvedel alebo mohol dozvedieť.

## Od účinnosti výpovede je mandatár povinný nepokračovať v činnosti, na ktorú sa výpoveď vzťahuje, okrem činností, ktorých priebeh nemôže ovplyvniť. Je však povinný mandanta upozorniť na opatrenia potrebné na to, aby sa zabránilo vzniku škody bezprostredne hroziacej mandantovi nedokončením alebo porušením činnosti súvisiacej so zariaďovaním záležitostí.

## Za činnosť riadne uskutočnenú do účinnosti výpovede má mandatár nárok na primeranú časť odplaty. Primeranou časťou odplaty sa rozumie 40 % po schválení súťažných podkladov mandantom a zverejnením zákazky vo vestníku verejného obstarávania, 40 % po vyhodnotení ponúk.

## Ku dňu účinnosti výpovede zaniká záväzok mandatára uskutočňovať činnosť, na ktorú sa zaviazal. Ak by týmto prerušením činnosti vznikla mandantovi škoda, je mandatár povinný ho upozorniť, aké opatrenia treba urobiť na jej odvrátenie. Ak mandant tieto opatrenia nemôže urobiť ani pomocou iných osôb a požiada mandatára, aby ich urobil sám, je mandatár na to povinný prihliadať za osobitnú úhradu.

# Článok

# Spoločné a záverečné ustanovenia

## Ustanovenia právnych predpisov o obchodnom tajomstve a povinnosti zachovávať mlčanlivosť nie sú touto Zmluvou dotknuté. Za porušenie povinnosti mlčanlivosti sa nepovažuje sprístupnenie informácií, ktoré by inak povinnosti mlčanlivosti podliehali, partnerským poskytovateľom poradenských služieb Mandatára.

## Zmluvné strany sa výslovne dohodli, berú na vedomie a súhlasia, že akékoľvek a všetky oznámenia medzi Zmluvnými stranami, ktoré musia byť vykonané v písomnej forme, budú dotknutej Zmluvnej strane doručené osobne alebo doporučeným listom na adresu uvedenú v záhlaví tejto Zmluvy, pokiaľ nie je určené alebo medzi Zmluvnými stranami písomne dohodnuté inak.

## Zmluvné strany sa dohodli, že akékoľvek písomnosti alebo oznámenia zasielané doporučenou zásielkou sa považujú za doručené:

###### dňom prevzatia písomnosti;

###### v prípade odopretia prijatia písomnosti, dňom, keď jej prijatie bolo odopreté;

###### v prípade, ak adresát písomnosti nebol zastihnutý a písomnosť sa uloží na pošte, považuje sa za doručenú uplynutím tretieho dňa odo dňa jej uloženia, i keď sa adresát o jej uložení nedozvedel;

###### v prípade, ak nie je možné doručiť písomnosť na adresu uvedenú v Zmluve z dôvodu, že adresát nie je známy a iná adresa nebola druhej zmluvnej strane vopred preukázateľne oznámená, písomnosť sa považuje za doručenú dňom vrátenia nedoručenej zásielky odosielateľovi, i keď sa adresát o doručení nedozvedel.

## V prípade, že si Mandant vyžiada zaslanie kópie písomných materiálov vypracovaných Mandatárominým osobám, nie je tým porušená povinnosť mlčanlivosti zo strany Mandatára.

## Táto Zmluva, ako aj práva a povinnosti respektíve prípadné nároky, ktoré z nej vzniknú, sa spravujú slovenským právnym poriadkom, najmä príslušnými ustanoveniami Obchodného zákonníka. Tými istými predpismi sa spravujú aj práva a povinnosti touto Zmluvou neupravené, pokiaľ z tejto Zmluvy nevyplýva opak.

## Táto Zmluva je spísaná v dvoch vyhotoveniach, pričom Mandatár aj Mandant dostanú po jednom vyhotovení.

## Táto Zmluva nadobúda platnosť a účinnosť dňom nasledujúcim po dni jej zverejnenia v súlade s platnými právnymi predpismi Slovenskej republiky.

## V súlade s Nariadením Európskeho parlamentu a Rady (EÚ) 2016/679 a zákonom č. 18/2018 Z.z. o ochrane osobných údajov v znení neskorších predpisov, objednávateľ spracúva osobné údaje dodávateľa uvedené v tejto zmluve a v prípade, že je dodávateľ právnickou osobou, zákonného/zmluvného zástupcu dodávateľa, najmä za účelom uzatvorenia a riadneho plnenia tejto zmluvy. Poskytnutie požadovaných osobných údajov je zákonnou a /alebo zmluvnou požiadavkou, a v prípade ich neposkytnutia môže objednávateľ odmietnuť uzatvoriť túto zmluvu. Bližšie informácie o spracúvaní osobných údajov sú upravené v pravidlách ochrany osobných údajov, aktuálna verzia je zverejnená na webovom sídle objednávateľa v sekcii Ochrana osobných údajov.

V Košiciach, dňa:

**Mandatár: Mandant:**

..................................

............................................ Mgr. Marcel Čop

Predseda predstavenstva

..................................

Ing. Vladimír Padyšák

člen predstavenstva

Príloha č. 1

**SPLNOMOCNENIE**

**Splnomocniteľ:** Dopravný podnik mesta Košice, akciová spoločnosť

so sídlom: Bardejovská 6, Košice 043 29, IČO: 31701914, v zastúpení: Mgr. Marcel Čop – predseda predstavenstva, Ing. Vladimír Padyšák, člen predstavenstva, štatutárny orgán,

v súlade s ust. § 568 ods. 3 Zák. č. 513/1991 Zb. Obchodný zákonník

***udeľuje***

***plnú moc***

**Splnomocnencovi:**

k zabezpečeniu postupu verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, v súlade so zmluvou č. 1/2022 zo dňa 15.6.2022, na predmet zákazky/na zastupovanie mandanta: **„Realizácia procesu verejného obstarávania- Generálna oprava dráhových vozidiel električiek KT8D5“.**

**Splnomocniteľ:**

Dopravný podnik mesta Košice, akciová spoločnosť

so sídlom: Bardejovská 6, Košice 043 29, IČO: 31701914

v zastúpení: Mgr. Marcel Čop – predseda predstavenstva, Ing. Vladimír Padyšák, člen predstavenstva, štatutárny orgán

V Košiciach, dňa

......................................... ........................................

Mgr. Marcel Čop Ing. Vladimír Padyšák

predseda predstavenstva člen predstavenstva

**Splnomocnenie v celom rozsahu prijímam:**

**Splnomocnenec:**

........................................

V ................, dňa..............